Փաթրիք Մոտիանօ

Փաթրիք Մոտիանօ (Patrick Modiano, ), Ֆրանսացի գրագէտ, վիպագիր։  2014-ին կ՛արժանանայ Նոպելեան մրցանակին։

 Կենսագրական գիծեր 

 Ուսում եւ ընտանիք 
Փաթրիք Մոտիանօ, ծնած է Փարիզի արուարձաններէն Պուլոն-Պիյանքուրին մէջ։  Հայրը Ալպեր Մոտիանօ, Սեֆարտի հրիայ էր, Սելանիկէն (Յունաստան), իսկ մայրը Լուիզա Քոլփէյն՝ Պելճիքացի-Ֆլամանտ, շարժարուեստի դերասանուհի։  Հայրն ու մայրը անոր մանկութեան տարիներուն կը բաժնուին եւ Փաթրիքին խնամքը յանձն կ՛առնեն անոր մօր ծնողները։  Կ՛աւարտէ Փարիզի Միշել Մոնթէն Lycée Michel-Montaigne Երկրորդական վարժարանը։  Կ՛արձանագրուի Փարիզի Համալսարանը, սակայն չ՛աւարտեր։

Մանկութեան եւ պատանութեան շրջանը կը յատկանշուի հօր եւ մօր բացակայութենէն։ Հայրը, կը յարաբերուէր Կեստափոյի ֆրանսացի օգնականներու հետ:

 Կեստափօ․ ֆաշիստական Գերմանիոյ գաղտնի ոստիկանութիւնը՝ Բ․ Համաշխարհային Պատերազմի ընթացքին, գերմանացիներուն կողմէ բռնագրաւած շրջաններու բնակչութեան վախ ու սարսափը: 

1970 կ՛ամուսնանայ Տոմինիք Զերֆիւզին հետ եւ կ՛ունենան երկու աղջիկ զաւակ՝ Զինա (1974) եւ Մարի (1978)։

 Գրական ասպարէզ 
Րէյմոն Քենօ Raymond Queneau (ֆրանսացի յօրինող, թարգմանիչ եւ թուաբանագէտ), Փաթրիքին կը ճանչցնէ գրականութեան աշխարհը։  Փաթրիք, 22 տարեկան հասակին, կը հրապարակէ իր առաջին գիրքը՝ La Place de l'étoile (1968)․  վէպին դերակատարը հրիայ մըն է, որ գերմանացիներուն գործակիցն է (վէպը ունի ինքնակենսագրական գիծեր)։ 

1969-ին կը հրատարակէ La Ronde de nuit (բառացի թարգմանութեամբ՝ Գիշերապութիւնը) վէպը։  1972՝ Les Boulevards de ceinture վէպը կ՛արժանանայ «Ֆրանսայի Կաճառի Վիպագրութեան Մեծ Մրցանակ»ին:  1973 կը գործակցի ֆրանսացի թատերագիր եւ բեմադրիչ Լուի Մալին Louis Malle հետ «Մականուն՝ Լաքոպ, Անուն՝ Լիւսիէն» Lacombe Lucien շարժանկարին համար։

1978-ին գրուած անոր վեցերորդ վէպը՝ Rue des Boutiques obscures  կ՛արժանանայ «Կոնքուռ Գրական Մրցանակ»ին prix Goncourt ։

Մոտիանոյի գիրքերուն մեծամասնութիւնը հիմնուած է անոր կեանքին եւ Համաշխարհային Բ. պատերազմի տարիներուն Ֆրանսայի շրջափակման ժամանակաշրջանի իրադարձութիւններուն վրայ:

2010-ին կ՛արժանանայ Համաշխարհային «Cino-Del-Duca» մրցանակին, իսկ 2014-ին կ՛արժանանայ Նոպելեան մրցանակին։

 Գլխաւոր գործեր եւ մրցանակներ 
 Տարի  Գործ (տրուած է հայերէնի բառացի թարգմանութիւնը)  Մրցանակ1968  La Place de l'Étoile - Աստղերու Հրապարակը Ռոժէ Նիմիէ մրցանակ1972  Les Boulevards de ceinture - Գօտիի Պողոտաները Ֆրանսայի Կաճառի Վիպագրութեան Մեծ Մրցանակ1976  Villa Triste - Տխուր Առանձնատուն Գրավաճառներու Մրցանակ1978  Rue des Boutiques obscures - Մութ Խանութներուն ՃամբանԿոնքուռ Մրցանակ1984  Գործին ամբողջութեան համար  Մոնաքոյի Իշխանի Մրցանակ1990  Voyage de noces - Մեղրալուսնի ճամբորդութիւն Ռըլէ Մրցանակ2000  Գործին ամբողջութեան համար  Փօլ Մոռան Մրցանակ2002  La Petite Bijou - Փոքրիկ Գոհարը Եւրոպական Գրականութեան Շառանթ շրջանի 
Ժան Մոնէ մրցանակ2010  Գործին ամբողջութեան համար  Համաշխարհային Չինօ Տէլ Տուքա Cino-Del-Duca մրցանակ2011  Գործին ամբողջութեան համար  Ֆրանսայի Ազգային Գրադարանի մրցանակ եւ՝ 
Մարկարէթ Տիւռաս մրցանակ2012  Գործին ամբողջութեան համար  Եւրոպական Գրականութեան համար Աւստրիոյ 
պետութեան մրցանակ2014  Գործին ամբողջութեան համար  Նոպելեան Գրականութեան Մրցանակ

 Ժապաւէնագրութիւն 
 «Մականուն՝ Լաքոպ, Անուն՝ Լիւսիէն» Lacombe Lucien․ Լուի Մալին հետ, 1973
 «Անմեղ մը» Un Innocent ․ 1974
 «Կասքոնյի զաւակը» Le Fils de Gascogne․ 1995
 «Ոճիրի մը ծնունդը» Généalogies d'un crime․ 1997 
 «Բարի Ճամբորդութիւն» Bon Voyage․ Ժան Փօլ Ռափնոյին Jean-Paul Rappeneau հետ․ 2003 

 Մոնտիանոյի գործերը շարժարուեստին մէջ 

 «Երիտասարդութիւն»Une jeunesse․ 1983  
 «Իվոնին անուշահոտը» Le Parfum d'Yvonne  (Մոնտիանոյի Տխուր առանձնատուն VillaTriste վէպէն)․ 1994
 «Թէ Քիէրօ» Te quiero  (Մոնտիանոյի «Օգոստոսի Կիրակիները» Dimanches d'août վէպէն)․ 2001  
 «Շառել» Charell  (Մոնտիանոյի «Այս ինչ խիզահ տղաք» De si braves garçons վէպէն)․ 2006

Մոտիանոյի յետպատերազմեան աշխարհը Փաթրիք Մոտիանօ կ՛արժանանայ Սիմոն եւ Սինօ Տել Լուքա հիմնարկի 2010 մրցանակին Նոպելեան Մրցանակ - 2014 Գրականութեան Մրցանակը Փաթրիք Մոտիանոյի առեղծուածները Տասը կարեւոր բաներ զար պէտք է գիտնալ Փաթրիք Մոնտիանոյի մասին Փաթրիք Մոնտիանոյի նախապաշարումը յիշողութեան հետ

 Ծանօթագրութիւններ 

 Արտաքին յղումներ 
Cino-Del-Duca մրցանակ
Կաճառի Վիպագրութեան Մեծ Մրցանակ
Կոնքուռ մրցանակ
Ռոժէ Նիմիէ մրցանակ
Ռըլէ Մրցանակ
Փօլ Մոռան մրցանակ
Գրականութեան Շառանթ շրջանի Ժան Մոնէ մրցանակ
Ֆրանսախօս գրականութեան Գրավաճառներու Մրցանակ
Մոնաքոյի Իշխանի Մրցանակ
Ֆրանսայի Ազգային Գրադարանի մրցանակ
Մարկարէթ Տիւռաս մրցանակ
Գրականութեան համար Աւստրիոյ պետութեան մրցանակ

Ստորոգութիւն:Գրագէտներ
Ստորոգութիւն:Ֆրանսացի գրողներ
Ստորոգութիւն:Նոպելեան Մրցանակիրներ
Ստորոգութիւն:Ֆրանսացի վիպասաններ
Ստորոգութիւն:Գրողներ այբբենական կարգով